Tiina Kangro

Tiina Kangro (sündinud 3. aprillil 1961) on eesti ajakirjanik ja poliitik.

Haridus
Lõpetas 1984. aastal Tartu Riikliku Ülikooli inglise keele ja kirjanduse erialal ning 1991. aastal kaugõppes Tartu Ülikooli žurnalistika erialal.

Töö
Aastatel 1986–2001 oli ta Eesti Televisiooni haridussaadete peatoimetuse toimetaja ja peatoimetaja, 1998–2001 Eesti Televisiooni programmidirektor.TTÜ Avatud ülikooli uus juht on endine ETV peadirektori kohusetäitja Tiina Kangro. Postimees, 29. august 2002 1999. aasta detsembris määras Ringhäälingunõukogu ta ametist tagandatud Toomas Lepa asemel ETV peadirektori kohusetäitjaks.Tiina Joosu. Kangro võtab ETV Lepalt üle. Eesti Päevaleht, 14. detsember 1999 Tiina Kangro oli ETV peadirektori kohusetäitja 2000. aasta juunini, mil ETV juhatuse esimeheks kinnitati Aare Urm.Ringhäälingunõukogu kinnitas Aare Urmi ETV juhiks. BNS, 28. juuni 2000 

2001. aastal asutas meediaharidussaateid tootva ettevõtte OÜ Haridusmeedia. Aastatel 2002–2004 oli Tallinna Tehnikaülikooli avatud ülikooli juhataja. 2004. aastast Linnalehe peatoimetaja,Linnalehel aprillist uus peatoimetaja. Eesti Päevaleht, 1. aprill 2004 2011. aastast ka ajakirja Puutepunktid peatoimetaja. Eesti Televisiooni telesaate "Puutepunkt" produtsent.

Ajakirjanduslik ja ühiskondlik tegevus
Tiina Kangro on ajakirjanikuna üle 20 aasta kajastanud puuetega inimeste ja nende perekondade probleeme ning riigi sotsiaalpoliitikat puuetega inimeste suhtes,Eesti Eripedagoogide Liit.Tiina Kangro kuid käsitlenud ka keskkonnatemaatikat.

1993. aastal algatas ta Eesti Televisioonis saatesarja "Osoon" ning oli aastatel 1993–1998 selle toimetaja ja saatejuht. Dokumentaalfilmi "Roheline Kunda" (1998) produtsent.Eesti filmi andmebaas

Eesti Teadusajakirjanike Seltsi liige.

2013. aastal asutas ta omastehooldajaid ja hooldustöötajaid esindava Eesti Hooldajate Liidu, mille juht ta on.Heidi Ojamaa. Tiina Kangro asutab omastehooldajate liidu. Postimees, 7. oktoober 2013

2014. aastal kritiseeris ta teravalt valitsuse kavandatud töövõimereformi.Tiina Kangro. Töövõimereform, millest võidavad eelkõige "abistajad". Linnaleht, 16. mai 2014Tiina Kangro. Töövõimereformi uhke fassaadi taga on õhku õhku täis kulutused ja heas toitumuses bürokraadid. Eesti Päevaleht, 10. juuni 2014Tiina Kangro. Riik hakkab rikkuma inimõigusi. Postimees, 9. september 2014Tiina Kangro. Töövõimereformi vead tuleb kinni maksta Eesti töötajatel. Eesti Päevaleht, 10. oktoober 2014Rait Kuuse. 3 valeväidet Tiina Kangro töövõimereformi kriitikas. Delfi, 14. oktoober 2014

2014. aasta detsembris teatas ta, et soovib kandideerida Riigikogusse parteituna IRL-i nimekirjas.Puuetega inimeste eestkõnelejad kandideerivad IRL-i ridades riigikokku. ERR uudised, 5.12.2014 2015. aasta märtsis toimunud Riigikogu valimistel ta ei osutunud valituks, kuid 16. detsembril 2016 seoses Juhan Partsi siirdumisega Euroopa Kontrollikoja liikmeks sai Tiina Kangro asendusliikmena XIII Riigikogu liikmeks.Elektrooniline Riigi Teataja. "Riigikogu liikme volituste lõppemine ja asendusliikme asumine Riigikogu liikmeks". Riigikogu juhatuse otsus 15.12.2016 nr 236. Avaldamismärge: RT III, 17.12.2016, 3 19. detsembril 2016 andis ta Riigikogu liikme ametivande.Tiina Kangro andis riigikogu liikme ametivande

Tunnustus
2012 Koosmeele auhind
2012 Teenäitaja (Eesti Naiste Koostööketi väljaantav aunimetus)
2013 Postimehe aasta arvamusliider
2013 Vanapagan (Eesti Eripedagoogide Liidu auliikmele antav tiitel)

Viited

Välislingid
 http://www.delfi.ee/teemalehed/tiina-kangro
 Tiina Kangro artiklite nimekiri Eesti artiklite andmebaasis Index Scriptorum Estoniae

Kategooria:Eesti ajakirjanikud
Kategooria:Tartu Ülikooli filoloogiateaduskonna vilistlased
Kategooria:XIII Riigikogu liikmed
Kategooria:Sündinud 1961